દાડે દાઢીએ જવું ને રાતે દઈણાં દળવાં… સાલ્લો સાંધીને પહેરવો ને અધભૂખ્યા પેટે પાટો બાંધીને દા’ડો ખેંચી નાંખવો એ એની જીવન પ્રવૃત્તિ કહેવાય…. પણ ગોરભાને ઘેર લગનને સીમાડેથી વહેલી આવીને સામૈયામાં જોડાયેલી પણ સાથે બેડું લેતી આવેલી ને સામૈયું પતાવીને પાણી ભરતી આવીશ ને રાતનું દઈણું પતાવી ગોરભાની છોડીને ખોળે રૂપિયો ઘાલવા જઈશ એવા વિચાર સાથે ગઈકાલનો એક રોકડો રૂપિયોય મંગાવી રાખીને સાલ્લાને છેડે બાંધી રાખેલો.